የሕዳሴ ግድብ የኢትዮጵያውያንን ያስተሳሰብ ምዕራፍ ያሳያል- ኢንጂነር ስመኘው
የታላቁ ሕዳሴ ግድብ ግንባታ የኢትዮጵያውያንን የአስተሳሰብ ደረጃ ማሳያ፣ ሐሳብን በንድፍና በተግባር መገለፅ በሚያስችል ሁኔታ ላይ መድረሳቸውን ማረጋገጫ መሆኑን ኢንጂነር ስመኘው በቀለ ገለጹ፡፡የፕሮጀክቱ ሥራ አስኪያጅ ኢንጂነር ስመኘው ከዋልታ ሚዲያና ኮሚዩኒኬሽን ኮርፖሬት ጋር ባደረጉት ቆይታ እደገለጹት የታለቁ ሕዳሴ ግድብ ግንባታ ከተጀመረበት ጊዜ አንስቶ ከብረታብረትና ኢንጂነሪንግ ኮርፖሬሽን የግድቡን የኤሌክትሪክ ኃይል የማመንጨት አቅምን ለማሻሻል በተከናወኑ የዲዛይን ማሻሻያዎች ከ5ሺህ 250 ወደ 6 ሺህ ቀጥሎም አሁን ላይ 6ሺህ 450 ሜጋ ዋት የኤሌክትሪክ ኃይል ማመንጨት የሚያስችል ደረጃ ላይ ማድረስ ተችሏል፡፡ ይህ ተግባር ሐሳብን ወደ ተግባር መግለፅ መቻሉን ማሳያ እንደሆነ ሥራ አስኪያጁ አክለው ገልጸዋል፡፡“በዓባይ ወንዝ ላይ ባይተዋር ሆነን ቆይተናል ሥለዚህ ለብቻችን ውሃውን መጠቀም አለብን የሚል አስተሳስብ ሳይኖረን የተፋሰስ አገራትን ጥቅም ጭምር ታሳቢ ተደርጎ እየተከናወነ ያለ ፕሮጄክት ነው” ብለዋል ኢንጂነር ስመኘው፡፡ፕሮጄክቱን ለማጠናቀቅ እየተከናወነ ያለው ጥረት እንዳለ ሆኖ ፕሮጄክቱ የሚሰጠውን ዘርፈ ብዙ ጥቅሞች ታሳቢ በማድረግ ግንባታው እየተከናወነ ነው ብለዋል፡፡የግድቡ ግንባታ አሁን ላይ 64 በመቶ መጠናቀቁን ታውቋል፡፡ 